Lav et referat af nedenstående tekst:

Tekst:
For mange cyklister dør i højresvingsulykker, hvor der er en lastbil involveret. Men med projektet 'Trafiksikkerhed i Øjenhøjde' håber en række organisationer, blandt andet flere nordjyske vognmænd og Børneulykkesfonden, at de nu kan få vendt udviklingen. I dag er der placeret en lastbil midt i skolegården på Vaarst-Fjellerad Skole ved Aalborg, så børnene kan få gode råd i forhold til, hvordan de undgår at komme i karambolage med køretøjet. - Det er vigtigt, at børnene får en fornemmelse for de farer, der kan være ved at færdes i trafikken, så de undgår ulykker - ultimativt kan det jo være et spørgsmål om liv eller død, fortæller projektleder Claus Tjerrild. Aldersgruppen i dag er børn fra 7-10 år, og det giver ifølge arrangøren de bedste betingelser for at trænge igennem med budskabet. - Er de yngre lytter de ikke, men vi fornemmer en stor interesse fra netop denne gruppe, og samtidig har de også forældre, der er meget bevidste om deres børns sikkerhed, siger Claus Tjerrild. Siden år 2000 er 80 mennesker omkommet i højresvingsulykker.

Referat:
50 elever fra Vaarst-Fjellerad Skole fik i dag undervisning i at undgå højresvingsulykker.